|  |
| --- |
|  GRB **REPUBLIKA HRVATSKA****VA RAŽDINSKA ŽUPANIJA** **OPĆINA CESTICA**  Razina: 22 Matični broj: 02541858 OIB: 92031563169 Djelatnost: 8411 Žiro-račun: HR7623900011804800000**BILJEŠKE****UZ FINANCIJSKE IZVJEŠTAJE****Cestica, veljača 2025 godine** |

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **PRIHODI POSLOVANJA**

U razdoblju siječanj – prosinac 2024. godine, Općina Cestica ostvarila je prihode

poslovanja u iznosu od 3.736.497,15 eura i to kako slijedi:

* **Prihodi od poreza – 1.831.991,30 eura**

Prihodi od poreza odnose se na porez i prirez na dohodak od nesamostalnog rada, stalne poreze na nepokretnu imovinu (porez na kuće za odmor, porez na korištenje javne površine), povremene poreze na imovinu (porez na promet nekretnina), porez na promet (porez na potrošnju alkoholnih i bezalkoholnih pića).

* **Pomoći iz inozemstva i od subjekata unutar općeg proračuna – 1.574.595,69 eura**

 Ostvarene pomoći odnose se na tekuće pomoći proračunu iz drugih proračuna i izvanproračunskim korisnicima (tekuće pomoći iz državnog Proračuna – fiskalno izravnanje, fiskalna održivost dječjih vrtića, sredstva za ogrjev), kapitalne pomoći iz državnog, županijskog i drugih proračuna (sanacija klizišta Radovec, sanacija klizišta Kolarovec, za cestu Radovec polje-Otok Virje-Faza 2 i Faza 3, javna rasvjeta – Sportska ulica, za zgradu DVD Gornje Vratno, žuti spremnici – za odvajanje otpada, Mjera – Javni radovi, Mjera – Projekt Zaželi ).

* **Prihodi od imovine – 191.654,83 eura**

 Prihodi od imovine ostvareni su od prihoda od financijske imovine (zatezne kamate), prihoda od nefinancijske imovine (naknade za koncesiju, zakupi, naknade za prostor elektrane, prihoda od korištenja sportske dvorane).

* **Prihodi od upravnih i administrativnih pristojbi, pristojbi po posebnim propisima – 118.354,01 euro**

 Prihodi od upravnih i administrativnih pristojbi, te pristojbi po posebnim propisima ostvareni su od prihoda od upravnih i administrativnih pristojbi, prihoda po posebnim propisima, doprinosa za šume, komunalnih doprinosa, naknada (grobna, komunalna, legalizacija).

* **Kazne, upravne mjere i ostali prihodi – 19.901,32 eura**

 Ostvareni prihodi odnose se na kazne i ostale prihode.

1. **RASHODI POSLOVANJA**

U razdoblju siječanj – prosinac 2024. godine, Općina Cestica ostvarila je ukupne rashode poslovanja u iznosu od 2.887.942,27 eura i to kako slijedi:

* **Rashodi za zaposlene – 367.419,89 eura**

 Rashodi za zaposlene ostvareni su za zaposlene na poslovima Općine – Jedinstveni upravni odjel, djelatnike Programa javnih radova – Radom za zajednicu i sebe te Programa Zaželi – Program zapošljavanja žena.

* **Materijalni rashodi – 1.341.556,44 eura**

 Ostvareni materijalni rashodi odnose se na naknade troškova zaposlenima (povećanje cijena te povećanje broja zaposlenih - Program javnih radovi i Program Zaželi), rashode za materijal i energiju, rashode za usluge (povećanje cijena komunalnih, tekućih i investicijskih održavanja) i ostale nespomenute rashode (isplate naknada predstavničkim tijelima, povjerenstvima i dr. naknade, premija osiguranja – povećanje radi povećane kvadrature prostora, osiguranje općinskih objekata, povećanje pristojba i naknada radi naplate ovrha na komunalnu i grobnu naknadu).

* **Financijski rashodi – 107.332,90 eura**

Ostvareni financijski rashodi odnose se na kamate za primljene kredite i zajmove, te ostale financijske rashode (naknada banke, povećanje stope kamata).

* **Subvencije – 2.300,04 eura**

Ostvareni rashodi odnose se na subvencioniranu kamatu obrtnika, osiguranje

usjeva.

* **Pomoći dane u inozemstvo i unutar općeg proračuna – 57.675,95 eura**

 Kapitalne pomoći unutar općeg proračuna odnose se na nabavu kućišta za nadzorne kamere, a tekuće pomoći proračunskim korisnicima drugih proračuna odnose se na financiranje nastavnika OŠ Cestica na produženom boravku.

* **Naknada građanima i kućanstvima, na temelju osiguranja i druge naknade – 582.553,55 eura**

Ostvarene naknade odnose se na stipendije, sufinanciranje dječjih vrtića, pomoć roditeljima novorođene djece, stanovanje, zbrinjavanje građevinskog otpada, troškovi ogrjeva za socijalno ugrožene osobe, te ostale naknade građanima i kućanstvima iz Programa socijalne skrbi.

* **Ostali rashodi – 429.103,50 eura**

Ostvareni ostali rashodi odnose se na tekuće i kapitalne donacije udrugama i sportskim društvima s područja Općine Cestica.

1. **PRIHODI OD PRODAJE NEFINANCIJSKE IMOVINE**

U razdoblju siječanj – prosinac 2024. godine, Općina Cestica ostvarila je prihode od prodaje nefinancijske imovine u iznosu od 95.272,67 eura i to kako slijedi:

* **Prihodi od prodaje neproizvedene dugotrajne imovine – 78.377,73 eura**

Ostvareni prihodi odnose se na prodaju zemljišta odnosno nekretnina.

* **Prihodi od prodaje proizvedene dugotrajne imovine – 16.894,94 eura**

 Ostvareni prihodi odnose se na stambene objekte (uplata Agancije za pravni promet i posredovanje - stanovi), te ostale građevinske objekte (prodaja grobnih mjesta sa okvirom i grobnica).

1. **RASHODI ZA NABAVU NEFINANCIJSKE IMOVINE**

U razdoblju siječanj – prosinac 2024. godine, Općina Cestica ostvarila je rashode za nabavu nefinancijske imovine u iznosu od 2.677.425,19 eura i to kako slijedi:

* **Rashodi za nabavu neproizvedene dugotrajne imovine – 769.814,14 eura**

Ostvareni rashodi odnose se na kupnju dijela nekretnine, rekonstrukciju

postojeće zgrade – Društveni dom Gornje Vratno te ostalu nematerijalnu imovinu (vatrozid).

* **Rashodi za nabavu proizvedene dugotrajne imovine – 1.834.552,58 eura**

Ostvareni rashodi odnose se na građevinske objekte (dogradnja i nadogradnja dječjeg vrtića, izrada javne rasvjete u Sportskoj ulici u Cestici, rekonstrukcija nerazvrstanih cesta, sanaciju klizišta, izgradnja kanala za oborinsku odvodnju, izgradnja zgrade javne namjene – Društveni dom Jarki), opremu i strojeve (nabava računala, ormara za registratore, nabava žutih spremnika za odlaganje plastike, skladišni kontejner – Otok Virje, oprema za gornji dio dječjeg vrtića, stolovi MO Otok Virje, instrumenti za Područnu glazbenu školu Cestica, nabava dječjih igrališta za parkove), nematerijalnu proizvedenu imovinu (izrada glavnog projekta za sanaciju klizišta, izrada idejnog projekta – kupalište Cestica, izrada tehničke dokumentacije dječjeg vrtića, izmjena elektro projekta – građevina javne namjene Društveni dom Gornje Vratno).

* **Rashodi za dodatna ulaganja na nefinancijskoj imovini – 73.058,47 eura**

Ostvareni rashodi odnose se na dodatna ulaganja na građevinskih objektima

(uređenje skladišnog prostora za smeće te ograde na groblju Cestica, izrada grobnica na groblju Cestica, projektna dokumentacija za izradu zida za urne, izrada parapeta za zid urni, te nabava i izvedba urni na groblju Cestica, radovi te montaža vrata u zgradi Mihalić u Dubravi Križovljanskoj.

1. **PRIMICI OD FINANCIJSKE IMOVINE I ZADUŽIVANJA**

U razdoblju siječanj – prosinac 2024. godine, Općina Cestica ostvarila je primitke od financijske imovine i zaduživanja u iznosu od 1.876.472,33 eura i to kako slijedi:

* **Primici od zaduživanja – 1.876.472,33 eura**

Primici se odnose na primljeni kredit od kreditnih institucija u javnom sektoru –

primitak kredita za rekonstrukciju, dogradnju i nadogradnju dječjeg vrtića u Cestici, rekonstrukciju postojeće građevine javne i društvene namjene – društveni dom Gornje Vratno, izgradnju zgrade javne namjene – društveni dom Jarki.

1. **IZDACI ZA FINANCIJSKU IMOVINU I OTPLATE ZAJMOVA**

U razdoblju siječanj – prosinac 2024. godine, Općina Cestica je ostvarila izdatak za financijsku imovinu i otplate zajmova u iznosu od 104.279,76 eura i to kako slijedi:

* **Izdaci za otplatu glavnice primljenih kredita i zajmova – 104.279,76 eura**

Ostvareni izdaci odnose se na otplatu kredita HBOR-u – kulturni centar Cestica.

 **Ukupni prihodi i primici ostvareni u iznosu od 5.708.242,15 eura, te ukupni rashodi i izdaci ostvareni u iznosu od 5.669.647,22 eura, rezultiraju viškom prihoda i primitaka u iznosu od 38.594,93 eura, što sa manjkom prihoda i primitaka – preneseni u iznosu od 767.899,34 eura čini manjak prihoda i primitaka za pokriće u slijedećem razdoblju u iznosu od 729.304,41 euro.**

**Stanje novčanih sredstava na kraju izvještajnog razdoblja iznosi 112.935,04 eura.**

Stanje žiro računa Proračuna Općine Cestica IBAN: HR7623900011804800000 na dan 31. prosinca 2024. godine iznosi 112.866,62 eura. Općina Cestica ima odobreni minus po navedenom žiro računu na iznos od 265.445,62 eura do 31.01.2025. godine.

Stanje blagajne na dan 31. prosinca 2024. godine iznosi 68,42 eura.

**BILJEŠKE UZ IZVJEŠTAJ O OBVEZAMA**

Općina Cestica u razdoblju od 01. siječnja do 31. prosinca 2024. godine, ostvarila je ukupne obveze za rashode poslovanja u iznosu od 3.071.984,56 eura, obveze za nabavu nefinancijske imovine u iznosu od 2.677.425,15 eura, obveze za financijsku imovinu u iznosu od 2.449.302,17 eura, a koje čine obveze u izvještajnom razdoblju u iznosu od 8.198.711,88 eura.

 Stanje obveza na početku izvještajnog razdoblja iznosi 1.566.937,94 eura.

 Ukupno podmirene obveze u izvještajnom razdoblju iznose 6.464.132,58 eura, a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine te financijsku imovinu.

 Stanje obveza na kraju izvještajnog razdoblja iznosi 3.301.517,24 eura.

 Stanje dospjelih obveza na kraju izvještajnog razdoblja iznose 75.699,99 eura, a stanje nedospjelih obveza na kraju izvještajnog razdoblja iznose 3.225.817,25 eura.

 Nedospjele obveze odnose se na otplatu kredita kojim se Općina Cestica zadužila, potpisane nagodbe sa dobavljačima, uplaćena jamstva, naknade, plaće djelatnicima, te računi koji imaju rok dospijeća u mjesecu siječnju i nadalje 2025. godine.

 Dospjele obveze Općina Cestica nije podmirila zbog pomanjkanja novčanih sredstava na računu a navedeno pomanjkanje je došlo zbog povećanja cijena na tržištu.

**BILJEŠKA – BROJ DJELATNIKA OPĆINE CESTICA**

 Broj djelatnika u Općini Cestica u razdoblju siječanj – prosinac 2024. godine koji obavljaju svoje poslove i radne zadatke na slijedećim radnim mjestima:

1. Pročelnik JUO-a 1
2. Viši referent za lokalnu samoupravu

 i komunalno gospodarstvo 1

1. Viši stručni suradnik za upravu i

društvene djelatnosti 1

1. Referent za administrativne poslove 1
2. Referent za stručne poslove – glavni

računovođa 1

1. Referent za računovodstvo i financije 1
2. Referent – komunalni redar 1
3. Načelnik Općine Cestica 1
4. Program Zaželi 6

 U tijeku razdoblja siječanj – prosinac 2024. godine Općina Cestica zaposlila je tri djelatnika preko Programa javnih radova – Radom za zajednicu i sebe. Djelatnici su započeli sa radom 08. travnja 2024. godine. Zaposleni su bili na određeno radno vrijeme u trajanju od 6 mjeseci. Završili su sa radom 07. listopada 2024. godine. Sa 01. srpnjem 2024. godine započele su sa radom djelatnice na Programu Zaželi. Zaposleno je 6 djelatnica na određeno radno vrijeme u trajanju od 32 mjeseca.

**BILJEŠKE UZ BILANCU**

 U 2024. godini Općina Cestica ima odobreni minus po žiro računu na iznos od 265.445,62 eura.

#  Općina Cestica ima udio u glavnici kod poduzeća „Varkom“ d.o.o. Varaždin u vrijednosti od 209.370,23 eura.

 Na dan 31.12.2024. godine Općina Cestica ima potraživanja za prihode poslovanja u iznosu od 88.321,78 eura, a odnose se na:

* **Potraživanja za poreze – 24.545,90 eura**

 Potraživanja za poreze odnose se na porez na kuće za odmor, porez na promet nekretnina, porez na tvrtku te porez na potrošnju.

* **Potraživanja za prihode od imovine – 14.140,07 eura**

 Potraživanja za prihode od imovine odnose se na zatezne kamate, naknade HEP-a, potraživana od zakupa i iznajmljivanja imovine.

* **Potraživanja za upravne i administrativne pristojbe, pristojbe po posebnim propisima i naknade – 47.975,83 eura**

Potraživanja se odnose na doprinos za šume, komunalni doprinos, grobne naknade, komunalne naknade.

* **Ispravak vrijednosti potraživanja – 58.687,59 eura**

Ispravak vrijednosti potraživanja odnosi se na isknjiženje komunalne naknade

– fizičke osobe, komunalne naknade – pravne osobe, grobne naknade za groblja Cestica, Lovrečan i Natkrižovljan, komunalnog doprinosa, zakupa poslovnog prostora, poreza na potrošnju, poreza na kuće za odmor, poreza na tvrtku i poreza na platni promet nekretnina.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U 2024. godini došlo je do promjene u obujmu imovine – proizvedena

dugotrajna imovina. Nabavljeni su žuti spremnici za odvajanje komunalnog otpada – plastike. Vrijednost spremnika je 16.875,00 eura. Spremnici su stavljeni van upotrebe.

Zaključkom načelnika otpisana su potraživanja za prihode poslovanja u iznosu

od 1.207,59 eura. Navedena potraživanja odnose se na otpis starog dugovanja komunalne i vodne naknade te kamata.

 Otpisane su obveze za rashode poslovanja u iznosu od 8.750,00 eura. Obveze su otpisane iz razloga jer je prilikom kontrole kartica utvrđeno duplo fakturiranje.

Sudski sporovi sa 31.12.2024. godine:

|  |  |  |
| --- | --- | --- |
| 01. | **Trgovački sud u Rijeci, broj: P-501/2021 (ranije: P-126/2018)*** **radi: utvrđenja prava vlasništva**

**I TUŽITELJ: BOLJEŠIĆ BARBARA****II TUŽITELJ: DRETAR BRANKO****III TUŽITELJ: BUBNJARIĆ ANITA****IV TUŽITELJ: STRMEČKI IVAN****V TUŽITELJ: STRMEČKI IVANKA****VI TUŽITELJ: HRVATSKI ZAVOD ZA MIROVINSKO OSIGURANJE****V: TUŽENIK: OPĆINA CESTICA i dr.****29.10.2015. god.** podnesena tužba protiv V tuženika Općine Cestica radi utvrđenja prava vlasništva na čk.br. 1710/3 upisane u z.k.ul. 3241, k.o. Selce i na čk.br. 1710/1 upisane u z.k.ul. 1505, k.o. Selce.**22.03.2018. god.** podnesen pisani odgovor na tužbu.**14.05.2019. god.** održano ročište, zaključena glavna rasprava te za dana 28.06.2019. god. određena objava i uručenje presude.**28.06.2019. god.** održano ročište za objavu i uručenje presude temeljem koje je sud u cijelosti odbio tužitelje s postavljenim tužbenim zahtjevom, te naložio tužiteljima da tuženiku solidarno naknade prouzročene troškove parničnog postupka **08.07.2019. god.** I, II, III, IV, V i VI tužitelji podnijeli žalbu protiv presude Trgovačkog suda u Rijeci, broj: P-126/2018-92 od dana 28.06.2019. godine.**08.08.2019. god.** V tuženik Općina Cestica podnijela pisani odgovor na žalbu tužitelja.**08.12.2021. god.** zaprimljeno Rješenje Visokog trgovačkog suda Republike Hrvatske, broj: Pž-5661/2019-2 od dana 10.11.2021. godine kojim je uvažena žalba tužitelja, ukinuta je presuda pod točkama I. do X. izreke i predmet se vraća Trgovačkom sudu u Rijeci na ponovni postupak.**06.05.2022. god.** održana glavna rasprava kojim je određeno da će se u daljnjem tijeku postupka provesti dokaz uviđajem na licu mjesta uz sudjelovanje vještaka geodetske struke, a o čemu će sud svim sudionicima u postupku dostaviti nove pisane pozive.**21.04.2023. god.** održan očevid na licu mjesta u Selcu na nekretnini označenoj kao čk.br. 1710/3, upisana u z.k.ul. 3241, k.o. Selce i čk.br. 1710/1 upisana u z.k.ul. 1505, k.o. Selce radi identifikacije predmetnih nekretnina i radi utvrđenja kada su i kako formirane predmetne nekretnine, odnosno, da vještak prema površini cijele zgrade i zemljišta oko zgrade utvrdi suvlasnički dio svakog pojedinog tužitelja.**15.11.2024. god.** nakon zaprimljenog nalaza i mišljenja stalnog sudskog vještaka te zaprimljene geodetske identifikacije predmetnih nekretnina, održana je glavna rasprava te je sud zaključio glavnu raspravu i za dan 15.01.2025. god. odredio ročište radi objave i uručenja presude u ovom predmetu.**NAPOMENA:****U ovom predmetu, a nakon provedenih svih dokaznih prijedloga, za očekivati je, prema stanju u spisu, da će Trgovački sud u Rijeci donijeti presudu kojom će odbiti tužitelje sa tužbom i postavljenim tužbenim zahtjevom.**  | utvrđenje prava vlasništva 33.313,42 EUR |
| 02. | **Upravni sud u Zagrebu, broj: UsI-2377/24*** **radi: dodjele bespovratnih sredstava**

**TUŽITELJ: OPĆINA CESTICA** **TUŽENIK: RH, MINISTARSTVO TURIZMA I SPORTA****13.05.2024. god.** Upravnom sudu u Zagrebu podnesena tužba radi poništenja rješenja Republike Hrvatske, Ministarstva turizma i sporta, KLASA: UP/I-034-01/23-01/175, URBROJ: 529-06-03-01-01/1-24-7 od dana 21.03.2024. godine kojim rješenjem je tužitelj bio isključen iz postupka dodjele bespovratnih sredstava u okviru Poziva za dostavu projektnih prijedloga „*Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti – referentni broj: NPOO.C1.6.R1-I1.01)*“..**02.07.2024. god.** zaprimljen odgovor na tužbu tuženika.**03.07.2024. god.** tužitelj sudu odaslao podnesak kojim se očituje na navode odgovora na tužbu tuženika.**NAPOMENA:****U daljnjem tijeku postupka sud će odrediti ročište na kojem će provesti predložene dokaze i donijeti odluku u ovom predmetu.**  | poništenja rješenja RH, Ministarstva turizma i sporta od 21.03.2024. god.6.643.464,99 EUR |

 Općinski načelnik:

 Mirko Korotaj